钦定古今图书集成/明伦汇编/闺媛典/第038卷 > 皇清二 > 盛损妻吴氏
## 钦定古今图书集成/明伦汇编/闺媛典/第038卷 > 皇清二 > 盛损妻吴氏

按《滁州志》：“吴氏，庐州训导盛损妻。姑黄氏有疾，不能动履，氏代梳洗，供饮食，不离左右。姑亡，遗幼子，亦赖氏抚育成人。”

===童先第妻赵氏===

按《全椒县志》：“赵氏，增生童先第妻姑李氏病剧，氏方患疟，焚香吁天，引刀刲股以进，姑食之愈。邑令旌之，年八十有八终。”